ഐഎഫ്എഫ്കെ ഓപ്പൺ ഫോറത്തിൽ നടൻ മമ്മൂട്ടിയുടെ കസബ എന്ന ചിത്രത്തെയും അദ്ദേഹത്തിന്റെ കഥാപാത്രം സി ഐ രാജൻ സഖറിയയെയും വിമർശിച്ച നടി പാർവ്വതി ഏറ്റുവാങ്ങിയത് അതിരൂക്ഷ വിമർശനവും ആരാധകരുടെ ചീത്തവിളിയുമാണ് . മമ്മൂട്ടിയെ വിമർശിക്കാൻ പാർവ്വതി ആരെന്ന തരത്തിലായിരുന്നു പ്രതികരണങ്ങൾ . ആരാധകരുടെ വാക്കുകൾ അതിരുകടക്കുകയും ചെയ്തിരുന്നു . എന്നാൽ ഇത്തരക്കാർക്കെതിരെ പ്രതികരണവുമായി നടിയും സംവിധായികയുമായ ഗീതു മോഹൻദാസ് രംഗത്തെത്തി . തൻറെ ഫേസ്ബുക്ക് പോസ്റ്റിലാണ് ഇത്തരക്കാരെ പരിഹസിച്ച് ഗീതുവിൻറെ പ്രതികരണം . വനിതാ സംഘടനയായ ഡബ്ലുസിസി വക കസബയുടെ പ്രത്യേക സ്ക്രീനിംഗ് എന്നാണ് പോസ്റ്റിന് തലക്കെട്ട് നൽകിയിരിക്കുന്നത് . ഇങ്ങനെ തലക്കെട്ട് നൽകിയതോടെ നിങ്ങളുടെ ശ്രദ്ധിക്കപ്പെട്ടുവല്ലോ എന്ന പരിഹാസവും ഗീതു തൊടുത്തു വിടുന്നു . WCC special screening of KASABA ! ! ! ! ! To the innumerable online media who are constatly seeking yellow page scoop ! Hope I got your attention !